Placuit atque convenit inter domnum Hemardum, abbatem Cluniensis cœnobii, una cum consensu fratrum, et quendam virum, nomine Adalardum et ejus uxorem Beliardam, qualiter inter se de rebus suis commutare deberent; quod et fecerunt. Dedit itaque predictus abbas Hemardus de partibus beati Petri, in pago Matisconense, in villa Cassanias, mansum indominicatum cum vineis, pratis, campis, silvis, et cum omnibus adjacenciis suis Adalardo et uxori suæ Beliardæ et filiis eorum Salaconi et Adalardo, ea ratione, ut dum vixerint usufructuario teneant et possideant; post eorum vero discessum, sine aliqua contradictione ad ipsum locum r[ev]ertantur prefate res. Econtra dedit Adalardus et uxor sua ad partes predicti monasterii, in ipso pago, in agro Tissiaco, in villa Borgundia et in villa Fabrensi, mansos, vineas, terras, prata, silvas, omnia et ex omnia, quesitum et ad inquirendum, quicquid ad ipsos mansos aspicit, ut faciant rectores predicti loci ab hac die et deinceps quicquid voluerint. Si quis vero contra hanc commutacionem litem inferre temptaverit, non vendicet quod repetit, sed cui litem intulerit auri libras II coactus exsolvat, et hec commutacio firma et stabilis [permaneat]. Actum Cluniaco. Signum domni Hemardi, abbatis. S. Aldebranni, Maioli, Balduini, Eldrici, Clementis, Hugonis, Leotardi, Rodulfi, Umberti, Toringi, Rotardi. Datavi in mense aprili, anno XVIII regnante Ludovico rege. Ego Rodulfus levita scribsi, ad vicem cancellarii.